section_heading: Radnja
paragraph_text: Tony se u malom restoranu sastaje s izvođačem radova Jackom Massaroneom kako bi razgovarali o zajedničkom projektu. Massarone mu poklanja sliku članova Rat Packa Franka Sinatre, Deana Martina i Sammyja Davisa, Jr. te pokuša navesti Tonyja da mu otkrije svoje veze s vladinim dužnosnicima. Tony izbjegava izravne odgovore, a ostaje mu nepoznato da Massarone ispod kape nosi mikrofon, jer se pridružio Adriani i Raymondu Curtu kao FBI-ev doušnik. Raymond provodi vrijeme u sjedištu FBI-a ispravljajući neartikulirane riječi sa sastanaka koje je snimio.